05/02/2015 | Administración LocalMunicipal
Santiago de Compostela
Secretaría Xeral
Acordo da Xunta de Goberno sobre delegación de competencias

ANUNCIO A Xunta de Goberno da cidade de Santiago de Compostela, na sesión ordinaria que tivo lugar o día 23 de xaneiro de 2015 adoptou o seguinte acordo: “1.–Delegación de competencias da Xunta de Goberno Local. Dáse conta á Xunta de Goberno Local do informe-proposta, de data 20 de xaneiro de 2015, da xefa do servizo da Área Social, conformado coa mesma data pola Araceli Jesus Vintan Guaygua, do seguinte teor literal: “Informe proposta relativo aprobación pola xunta de goberno local da delegación de competencias no exercicio da potestade sancionadora derivada das prohibicións establecidas no artº. 67.1 e 67.7 da Ordenanza de Convivencia, Residuos e limpeza Viaria de Santiago de Compostela (BOP Nº 85 do 17.04.2009) na concelleira delegada da Área de Servizos Sociais”. I. ANTECEDENTES: Que no decreto da Alcaldía Nº 4867 do 09/07/2014 (BOP Nº 45 do 01/08/14) e co obxectivo de aproveitar ao máximo a estrutura do goberno existente, así como intentar conquerir unha Administración onde prime o rigor e a eficacia, e en exercicio da competencia que lle outorga ó Alcalde o art.124 da Lei 7/85, do 2 de abril, Reguladora das Bases de Réxime Local e 31 e ss. do Regulamento Orgánico do goberno e administración do Concello de Santiago de Compostela (BOP 06/03/2012), RESOLVE Primeiro: Nomear Delegada desta Alcaldía a dona MARÍA JOSÉ CORRAL LÓPEZ, Áreade Servizos Socias e delegar nela o exercicio da potestade sancionadora derivada das prohibicións establecidas no artº. 67.1 e 67.7 da Ordenanza de Convivencia, Residuos e limpeza Viaria de Santiago de Compostela (BOP Nº 85 do 17.04.2009). II. CONSIDERACIÓNS: 1.–Para o procedemento administrativo, con carácter xeral, artigos 163 a 185 do Real Decreto 2568/1986, do 28 de novembro, polo que se aproba o Regulamento de Organización Funcionamento e Réxime Xurídico das entidades locais, así como os artigos 68 e ss. da Lei 30/1992, do 26 de novembro de Réxime Xurídico das Administracións Públicas o do Procedemento Administrativo Común.2.–Que o artigo 89 da Ordenanza de Convivencia, Residuos e limpeza Viaria de Santiago de Compostela establece: “RÉXIME SANCIONADOR: As infraccións contra esta ordenanza municipal serán sancionadas, logo da instrución do correspondente expediente, consonte os principios e procedementos regulados na Lei 30/1992, de 26 de novembro, relativa ao réxime xurídico das administracións públicas e do procedemento administrativo común e no Real Decreto 1.398/1993, do 4 de agosto, polo que se regula o procedemento para o exercicio da potestade sancionadora.”. 3.–Que o artigo 127 da Lei 7/1985, de 2 de abril, reguladora das Bases de Réxime Local, Atribucións da xunta de goberno local. Punto 1. Corresponde á Xunta de Goberno Local: l) Exercer a potestade sancionadora salvo que por lei estea atribuída a outro órgano. III.–PROPOSTA DE RESOLUCIÓN: Polo exposto anteriormente considérase necesario que a Xunta de Goberno Local acorde: DELEGAR as competencias no exercicio da potestade sancionadora derivada das prohibicións establecidas no artº. 67.1 e 67.7 da Ordenanza de Convivencia, Residuos e limpeza Viaria de Santiago de Compostela (BOP Nº 85 do 17.04.2009) na concelleira delegada da Área de Servizos Sociais dona MARÍA JOSÉ CORRAL LÓPEZ, de acordo co decreto da Alcaldía Nº 4867 do 09/07/2014.” Enteirados/as os/as concelleiros/as, a Xunta de Goberno da cidade de Santiago de Compostela acorda por unanimidade dos seus membros: DELEGAR as competencias no exercizo da potestade sancionadora derivada das prohibicións establecidas nos artigos 67.1 e 67.7 da Ordenanza de Convivencia, Residuos e Limpeza Viaria de Santiago de Compostela (BOP n.º 85, do 17.04.2009) na concelleira delegada da Área de Servizos Sociais dona MARÍA JOSÉ CORRAL LÓPEZ, de acordo co decreto da Alcaldía n.º 4867, do 09/07/2014. Esta delegación terá efectos dende o día de hoxe.” Santiago de Compostela, 26 de xaneiro de 2015. O ALCALDE Asdo.: Agustín Hernández Fernández de Rojas